Kallio yhdeksäs ensimmäisessä aika-ajossa | Urheilu | Iltalehti.fi
Kallio yhdeksäs ensimmäisessä aika-ajossa
Perjantai 22.6.2007 klo 19.09 (päivitetty klo 20.06)
Mika Kallio kaasutteli yhdeksänneksi nopeimman ajan ratamoottoripyöräilyn MM-sarjan 250-kuutioisten ensimmäisessä aika-ajossa Doningtonissa. Mika Kallio kaasutti ensimmäisissä aika-ajoissa Doningtonissa yhdeksänneksi. (JARNO JUUTI)
KTM-kuljettaja Kallio kellotti sateisella radalla kierroksen aikaan 1.49,572.- Viiden kierroksen jälkeen kävin varikolla. Kun palasin radalle, etupää luisti puolen kierroksen jälkeen ihmeellisesti alta. Ajoin siinä vaiheessa vielä aivan rauhallisesti. Täytyy tutkia tiedonkeruulta, että mitä siinä tilanteessa tapahtui. - Jatkuva vesisade ei nosta tunnelmaa, varsinkaan kun keli näyttää pysyvän jatkossakin yhtä harmaana. Kuten jo eilenkin tuli mainittua, mieluiten olisin nyt kotimaisemissa mökillä, Kallio sanoi.Perjantain aika-ajojen nopeinta vauhtia piti San Marinon Alex De Angelis. Aprilia-kuljettaja ja MM-sarjassa kolmantena ajava De Angelis pysäytti kellon aikaan 1.46,582. Toinen oli MM-sarjan kakkonen, Italian Andrea Dovizioso (1.46,740) ja kolmas Espanjan Alvaro Bautista (1.47,788). MM-sarjaa johtava Espanjan Jorge Lorenzo oli neljäs (1.47,986).Ratkaiseva toinen aika-ajo ajetaan lauantaina. Kauden 8/17 MM-kilpailu on vuorossa sunnuntaina. STT